**Upute za pokretanje i korištenje aplikacije**

**1. Pokretanje**

Za početak potrebno je unutar željenog direktorija u kojeg želimo smjestiti aplikaciju iz komandne linije naredbom -git clone https://github.com/svenac20/AdresarAPI inicijalizirati projekt.

Prije pokretanja aplikacije naredbom -npm install iz komandne linije unutar direktorija projekta potrebno je instalirati potrebne module.

Aplikacija se pokreće naredbom -npm run dev iz komandne linije u direktoriju projekta te se tako pokreće server.

**2. Korištenje**

Korištenjem Postman kolekcije možemo slati zahtjeve na pojedine rute. Sve rute nalaze se na poslužitelju localhost:3000.

'/' – početna stranica API-ja dohvaća se metodom GET. Vraća adresar sa svim korisnicima

'/add' – Ruta za dodavanje korisnika u adresar dohvaća se metodom POST.

U tijelu zahtjeva potrebno navesti podatke pomoću kojih će se spremiti korisnik u JSON formatu.

Ako su svi uvjeti validacije zadovoljeni vraća se spremljeni korisnik sa svojim ID-om i podacima i statusnim kodom 200, a u suprotnom vraća se pogreška s odgovarajućom porukom i statusnim kodom 400.

'/search' – Ruta za pretragu korisnika po kontakt podacima, dohvaća se metodom POST.

U tijelu zahtjeva potrebno je prenijeti kontakt podatke u JSON formatu po kojima želimo pretražiti adresar. Vraća se lista osoba koje zadovoljavaju uvjet pretrage.

'/delete/id' – Ruta za brisanje korisnika s određenim ID-em. Dohvaća se metodom POST.

U slučaju uspješnog brisanja korisnika vraća status 200 i poruku, a u slučaju neuspješnog brisanja šalje status 400 i poruku greške.

'/update/id' - Ruta za izmjenu kontakt podataka korisnika s određenim ID-em, dohvaća se metodom PATCH. Pretpostavlja se da se u tijelu zahtjeva prenose isključivo kontakt podaci u JSON formatu i ništa drugo. U slučaju uspješne izmjene podataka vraća se korisnik s izmijenjenim podacima i statusni kod 200, a u slučaju neuspješne izmjene šalje se pogreška sa statusnim kodom 400.

'/getID' – Ruta za dohvaćanje ID-a nekog korisnika, dohvaća se metodom POST. U tijelu zahtjeva potrebno je navesti kontakt podatke u JSON formatu osobe čiji ID želimo dobiti.

U slučaju ispravnog zahtjeva šalje se korisnik i njegov ID i statusni kod 200, a u slučaju neispravnog zahtjeva šalje se poruka pogreške i statusni kod 400.